До Общото събрание

На НЧ „„Св. Св. Кирил и Методий – 1928г.”

с.Полянци”

Копие

До Кмет

Община Ихтиман

ГОДИШЕН ОТЧЕТЕН ДОКЛАД

за дейността на НЧ „„ Св. Св. Кирил и Методий – 1928” с.Полянци”

за 2018г.

Уважаеми читалищни членове,

Читалищното настоятелство отчита пред Вас дейността си за изминалата 2018г. както следва:

**АДМИНИСТРАТИВНО – ОРГАНИЗАЦИОННИ ДЕЙНОСТИ**

Във връзка с подадените заявления в Агенция по вписванията за пререгистрация и вписване на нови обстоятелства свързани с Читалището отчитаме пред Вас следното:

1. Наименованието на Читалището беше допълнено както следва: от „Кирил и Методи – 1928” на „”Св.Св. Кирил и Методий – 1928”с.Полянци”;
2. Беше изменен и допълнен Устава на Читалището;
3. Беше бяха предложени варианти и беше избрано лого на Читалището
4. Беше избран нов печат
5. Беше даден ход за изработка на Табела с наименованието на Читалището

В резултат на това:

* вече всеки един документ издаден от Читалището има свое уникално лого и информация за наименованието , седалището и контактите с Читалището;
* в наименованието на Читалището се отрази канонизирането на Кирил и Методий и се добави в името на Методи буквата й, която до тогава липсваше, тези две предпоставки създаваха поводи за объркване и двусмислие по отношение наименованието на Читалището, сега вече те са премахнати.
* Отпадна необходимостта от издаване на Актуално състояние на Читалището и се намалиха разходите за командировки за две пътувания до гр. София.

**БИБЛИОТЕЧНА ДЕЙНОСТ**

Проведоха се 3 доброволни срещи за картотекиране и подреждане на книгите на Читалището. Посещението на тези срещи беше с нищожна заинтересованост – в подреждането на книгите се включиха Катеринка Алексиева, Анастасия Стоянова, Даниел Йорданов и Жанина Брезоева, която не е член на Читалището. По време на тези срещи се описаха и картотекираха около 100 броя книги, процеса е свързан с множество справки в интернет – писане и търсене на съответните кодове, попълване на инвентарна книга и подпечатване и инвентаризиране на всяка една книга, всичко това прави картотекирането една много бавна дейност.

Бяха дарени книги на Читалището от дарители.

Бяха закупени нови книги.

**ЗАСЕДАНИЯ И СРЕЩИ НА ЧИТАЛИЩНОТО НАСТОЯТЕЛСТВО**

През отчетния период се проведоха 3 заседания и 4 срещи на Читалищното настоятелство, на които бяха разгледани въпроси и взети решения по следните по – важни направления:

1. Определяне на дневен ред и нарочване на дата за провеждане на годишното отчетно общо събрание на Читалището;
2. Обобщаване на резултатите от Анкетата до членове на Читалището и вземане на решения по тях;
3. Организация по честването на 90 години НЧ ””Св.Св. Кирил и Методий – 1928”с.Полянци” и 140 години село Полянци в сътрудничество с кмета на село Полянци – Ренета Евлогиева и Община Ихтиман;
4. Актуализиране на членския състав и приемане на нови членове;
5. Организация по създаване на младежки клуб към Читалището;
6. Организация по създаване на клуб по интереси към Читалището;

В резултат на това:

* На проведеното отчетно общо събрание се взеха решения, изпълнението на които затвърдиха лицето и авторитетното представяне на Читалището;
* Се направиха първите стъпки по създаване на Младежки клуб към Читалището – разработиха се вътрешни правила за определяне на облика и обхвата на младежкия клуб и взаимодействието му с Читалището, беше разлепена покана за среща на младежите учредители на клуба с Читалищното настоятелство и бяха приканени младежите да изготвят списък с имена;
* Беше организирана и проведена екскурзия до Рилския манастир;
* Беше поставено макар и много вяло картотекиране на книгите на Библиотеката;
* Бяха обмислени варианти за отопляване на сградата на Читалището и кметството и беше отправено предложение на заседание на комисия на общински съвет Ихтиман за вариант за отопляване на сградата;
* Беше отправено запитване към представител на Община Ихтиман за помощ при ремонта на сцената;
* Госпожа Марианка Делчева влезе във връзка с ръководителя на музея в гр. Ихтиман относно създаването на музейна сбирка;
* Обсъди се въпроса за ново организиране на школа по народни танци, но имайки на предвид слабия интерес от преди 2 години действията се фокусираха върху проучване дали ще има интерес от възобновяване на подобна школа;
* Остана отворен въпроса по създаването на други групови занимания;
* Реши се да се създаде клуб със мисловно - занимателна насоченост – игри на шах, табла, карти и др., за който клуб да се изберат двама отговорници по отварянето, затварянето и съблюдаването реда и опазване на имуществото на Читалището;
* Беше сондирано мнението да организиране на есенен базар за продукти произведени в село Полянци;
* Госпожа Марианка Делчева влезе във връзка с ръководството на Община Ихтиман по въпроса за изравняване на терен в двора на Читалището с цел създаване на игрища за трите спорта най – предпочетени в анкетата, а имено – футбол, тенис на маса и Волейбол;
* Уговорено е с Гимназията в Ихтиман, след ремонта, който се прави в гимназията, ако се извадят от употреба тенис масите там, същите да бъдат дарени на Читалището.

**ПОДДРЪЖКА НА МАТЕРИАЛНАТА БАЗА И ИЗВЪРШЕНИ РЕМОНТИ**

През настоящия отчетен период бяха подменени двете врати на стаята със сцената и беше монтиран екран за прожекции. На два пъти се правиха опити от Читалищното настоятелство да се организират дни за безвъзмездно почистване на пространството около старите тоалетни с цел подготовка за възстановяване на стената в този сектор. И двата опита бяха опорочени поради нулева заинтересованост, което отложи и ремонта и възстановяването на стената в този сектор, както и общото и рехабилитиране. Предстои тази година да се почисти пространството вече със заплащане и да се търси работна група за затваряне на прекъснатите участъци от стената, както и общото и рехабилитиране. Предстои да се извърши оглед на сцената и да се обмислят варианти и за нейното рехабилитиране или новото и изграждане.

В момента тече процедура по набиране на оферти за мебелиране на библиотечно – читалищната стая и евентуалното обзавеждане с маси за стаята със сцената, с цел мебелно осигуряване на клуба по занимателни игри, както и закупуването на занимателни игри – шах, табла и др.

**ИНФОРМАЦИОННО ОБЕЗПЕЧАВАНЕ**

През отчетния период беше закупен екран и проектор за прожектиране на презентации, филми и други видео и графични визуализиции.

На този етап вече е определено необходимото електронно оборудване.

След мебелирането на стаята определена за библиотека и читалня предстои набавянето на 3 броя компютри за персонален безплатен достъп до интернет, съответните рутери, маршрутиратори и други устройства необходими за изграждането на жичната и безжичната мрежа за интернет. Ще се въведат в действие и наличните до момента електронни устройства. За осъщетвяване на основната цел в тази посока – създаване на свободен достъп до информация и предоставяне на копирни услуги и офис електронни услуги.

ЧЕСТВАНЕ НА ПРАЗНИЦИ

1. Бабин ден;
2. 3-ти март;
3. 8-ми март;
4. 1-ви юни;
5. 90 години НЧ ””Св.Св. Кирил и Методий – 1928” с.Полянци”

Читалищно настоятелство:

Председател: ………………………………...

/ Даниел Йорданов /

Членове:

1. …………………………………

/ Марианка Делчева /

1. …………………………………

/ Мимоза Стоянова /

с.Полянци

22 март 2019г.